CELEX: 32021R1986
Language: bg
Date: 2021-11-15 00:00:00
Title: Регламент (ЕС) 2021/1986 на Съвета от 15 ноември 2021 година за изменение на Регламент (ЕО) № 765/2006 относно ограничителни мерки по отношение на Беларус

16.11.2021   
               
               
                  BG
               
               
                  Официален вестник на Европейския съюз
               
               
                  L 405/3
               
            
         РЕГЛАМЕНТ (ЕС) 2021/1986 НА СЪВЕТА
         от 15 ноември 2021 година
         за изменение на Регламент (ЕО) № 765/2006 относно ограничителни мерки по отношение на Беларус
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2012/642/ОВППС на Съвета от 15 октомври 2012 г. относно ограничителните мерки с оглед на положението в Беларус (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕО) № 765/2006 на Съвета (2) се привежда в действие Решение 2012/642/ОВППС и се предвижда по-специално замразяване на финансови средства и икономически ресурси, и се забранява предоставянето на финансови средства или икономически ресурси на лица, образувания или органи, отговорни за сериозни нарушения на правата на човека или репресии срещу гражданското общество и демократичната опозиция, или чиито дейности по друг начин сериозно накърняват демокрацията или принципите на правовата държава в Беларус или които се облагодетелстват от режима на Лукашенко или го подкрепят.
                  
               
                     (2)
                  
                  
                     С Регламент (ЕС) 2021/1030 на Съвета (3), с който беше изменен Регламент (ЕО) № 765/2006, бяха въведени допълнителни целенасочени икономически санкции, включително забрана за предоставяне на застрахователни и презастрахователни услуги на беларуското правителство и беларуските публични органи и агенции.
                  
               
                     (3)
                  
                  
                     На 15 ноември 2021 г. Съветът прие Решение (ОВППС) 2021/1989 (4), с което се изменя Решение 2012/642/ОВППС и се въвеждат някои изключения от забраната за предоставяне на застрахователни и презастрахователни услуги на беларуското правителство и беларуските публични органи и агенции, за да се избегнат нежелани последици.
                  
               
                     (4)
                  
                  
                     Определени мерки попадат в приложното поле на Договора и следователно, с цел да се осигури еднаквото им прилагане от страна на икономическите оператори във всички държави членки, за тяхното прилагане са необходими регулаторни действия на равнището на Съюза.
                  
               
                     (5)
                  
                  
                     Поради това Регламент (ЕО) № 765/2006 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 1л в Регламент (ЕО) № 765/2006 се заменя със следното:
            
               
                  „Член 1л
                  
                     1.   Забранява се предоставянето на застрахователни или презастрахователни услуги на:
                     
                                 i)
                              
                              
                                 правителството на Беларус, неговите публични органи, дружества или агенции; или
                              
                           
                                 ii)
                              
                              
                                 физически или юридически лица, образувания или органи, действащи от името или под ръководството на юридическо лице, образувание или орган, посочени в подточка i).
                              
                           
                  
                     2.   Забраните по параграф 1 не се прилагат за предоставянето на задължителна застраховка или застраховка „Гражданска отговорност“ на лица, образувания или органи от Беларус, когато застрахованият риск е в Съюза, нито за предоставянето на застраховка за дипломатически или консулски мисии на Беларус в Съюза.
                  
                  
                     3.   Забраните по параграф 1 не засягат изпълнението на договорите, сключени преди 25 юни 2021 г., или на акцесорни договори, необходими за изпълнението на такива договори.“.
                  
               
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 ноември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  OB L 285, 17.10.2012 г., стр. 1.
         
            (2)  Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (ОВ L 134, 20.5.2006 г., стр. 1).
         
            (3)  Регламент (ЕС) 2021/1030 на Съвета от 24 юни 2021 г. за изменение на Регламент (ЕО) № 765/2006 относно ограничителни мерки по отношение на Беларус (OВ L 224 I, 24.6.2021 г., стр. 1).
         
            (4)  Решение (ОВППС) 2021/1989 от 15 ноември 2021 г. за изменение на Решение 2012/642/ОВППС относно ограничителни мерки с оглед на ситуацията в Беларус (вж. стр. 8 от настоящия брой на Официален вестник).